ทานยาคุมฉุกเฉินวันที่ 11 Dec มีเลือดออกวันนี้ ไม่แน่ใจว่าเป้นเลือดประจำเดือนหรือมาจากยาคุมฉุกเฉิน (เดือนที่แล้วประจำเดือนมาวันที่ 14)ถ้าจะเริ่มกินยาคุมแบบแผง จะต้องเริ่มเมื่อไหร่ ควรทานยี่ห้อไหน ที่มีผลข้างเคียงน้อยที่สุดขอบค่ะ
สวัสดีค่ะ หากได้ทานยาคุมฉุกเฉินไปในวันที่ 11 ธ.ค. แล้ววันที่ 16 ธ.ค.ได้มีเลือดออกมา โดยหากเดือนที่แล้วประจำเดือนมาวันที่ 14 พ.ย. เลือดที่ออกมาก็น่าจะเป็นประจำเดือนได้ค่ะและหากต้องการจะทานยาคุมกำเนิด ก็สามารถเริ่มทานได้เลย ซึ่งหากได้ทานภายในไม่เกิน 5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับผลข้างเคียงในแต่ละยี่ห้อนั้น จะไม่เหมือนกัน และในแต่ละคน แม้จะทานยี่ห้อเดียวกัน ก็อาจเกิดผลข้างเคียงไม่เหมือนกันได้ ดังนั้นจึงไม่อาจบอกได้ว่า ยาคุมกำเนิดยี่ห้อใดที่ดีที่สุด เพราะในแต่ละคนจะไม่เหมือนกันค่ะแต่ทั้งนี้ หากเป็นยาคุมกำเนิดชนิดที่มีฮอร์โมนต่ำ ก็จะเกิดผลข้างเคียง เช่น คลื่นไส้ อาเจียน ปวดหัว เวียนหัว เจ็บเต้านม ตัวบวม ที่น้อยกว่า แต่จะเกิดผลข้างเคียงเรื่องการมีเลือดออกกะปริดกะปรอยได้มากกว่ายาคุมชนิดที่มีปริมาณฮอร์โมนปกติค่ะ